recursal/SuperWikiNEXT-32B huggingface dataset:
**Proprietær programvare** (engelsk: *proprietary software*), som regel kalt «produsenteid programvare» på norsk, er programvare der opphavsretten brukes til å beskytte produsentens eierskap. I praksis beskyttes programvaren ved å begrense bruksretten til den. Typisk må brukeren inngå en lisensavtale for å få lov til å bruke den. I motsetning til fri programvare har man ikke lov til å undersøke eller endre programvaren, og kildekoden er hemmelig. I tillegg kan lisensen ha begrensninger som er ment å sikre produsenten salgsinntekter, som forbud mot videreformidling. I noen tilfeller har brukeren ingen rettigheter ut over å kjøre programmet på en bestemt datamaskin låst til et bestemt produkt.

Åndsverkloven og markedsføringsloven bestemmer hvor begrenset en lisens kan være. Vanligvis har hver eneste programprodusent sin egen lisens forskjellig fra andre bedrifter. Derfor er det langt flere forskjellige ufrie lisenser enn frie lisenser. Produsenteid programvare står ofte i motsetning til programvare med brukervennlige lisenser. Det er ikke alltid produsenteid programvare har en lisens som beskytter produsentens rettigheter. Flere selskap gir betydelig mer frihet med sin produsenteide programvare enn hva som er vanlig. Selskap som Qt Software og MySQL leverer såkalt to-lisensiert programvare. Det betyr at programvaren er tilgjengelig under både en fri og en produsenteid lisens.

Se også
-------

* Fri programvare
* Åpen kildekode

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Steinar Tronhus** (født 24. mars 1956) er en tidligere norsk lokalpolitiker. Han blei han valgt til ordfører for Arbeiderpartiet i Lesja kommune i kommunevalget 2011, og satt som ordfører til kommunevalget 2015. Han hadde før det sittet i kommunestyret i fem perioder.

Tronhus var den første Lesja-ordføreren fra Arbeiderpartiet. Han blei valgt med støtte fra Høyre, som fikk varaordføreren. Dette samarbeidet brøyt imidlertid sammen etter et års tid.

I desember 2013 meldte Tronhus seg, i likhet med de øvrige arbeiderpartimedlemmene i Lesja kommunestyre, ut av partiet. To måneder seinere meldte han seg inn igjen.I 2015 stilte han ikke til valg til kommunestyret.

I det sivile arbeida han som bussjåfør fram til pensjonsalder i 2018.

Referanser
----------

1. ↑  Biografiske opplysninger hos *Kommunal Rapport*; besøkt 7. april 2013.
2. ↑  «Høyre bryter samarbeidet med Ap», *Gudbrandsdølen Dagningen* 14. oktober 2012; besøkt 7. april 2013.
3. ↑  «Alle medlemmene melder seg ut av Ap», *Gudbrandsdølen Dagningen* 18. desember 2013; besøkt 18. desember 2013.
4. ↑  «Tronhus tilbake i partiet», *Vigga* 5. februar 2014.
5. ↑  «En epoke er over», *Vigga* 29. oktober 2015.
6. ↑  «En siste tur med Steinar», *Vigga* 15. februar 2018.
**Menneskerettighetsakademiet** er en norsk ideell stiftelse som ble opprettet 29. februar 2008. Stiftelsen har kontorer i Friviliighetshuset i Kolstadgata 1, på Tøyen i Oslo. 

Stiftelsens formål er å øke respekten for menneskerettighetene i Norge og utlandet. Fundamentet er de internasjonale menneskerettighetene slik de er uttrykt gjennom Forente nasjoners dokumenter, med Verdenserklæringen om menneskerettighetene (1948), FNs Erklæring om menneskerettighetsundervisning (2011) samt Europarådets Pakt om menneskerettighetsundervisning og opplæring til demokratisk medborgerskap (2010), som kjernedokumenter. Gjennom undervisning og informasjonsvirksomhet skal Menneskerettighetsakademiet arbeide for å fremme enkeltmenneskets verdi og styrke demokratiske prosesser. Vern av ytringsfriheten og utvikling av det sivile samfunn, med vekt på pluralisme, interkulturelt mangfold og dialog står særlig sentralt. 

Akademiet arbeider bredt i forhold til mange lag av befolkningen. Særlig oppmerksomhet vies grupper som barn og unge, flyktninger og asylsøkere og funksjonshemmede, samt personer med målbærende stemmer i samfunnet som lærere, aktivister og journalister. Gjennom ti år har stiftelsen drevet kursvirksomhet for flere tusen enslige mindreårige asylsøkere på mottak rundt omkring i landet.

Den mest omfattende virksomheten internasjonalt har vært i Russland der akademiet siden 2008 har organisert en rekke kurs og undervisningsaktiviteter for lærere og journaliststudenter. Stiftelsen har også produsert undervisningsmateriell som bøker og web-baserte ressurser. Akademiet er partner i samarbeidsprogrammer i Bulgaria og Portugal og har også organisert kurs i Afrika og Asia. 

Menneskerettighetsakademiet er medlem av *Democracy and Human Rights Education in Europe* (DARE) et nettverk som består av 51 organisasjoner fra 27 land.

Eksterne lenker
---------------

* Menneskerettighetsakademiet

|  |  |
| --- | --- |
| Oppslagsverk/autoritetsdata | VIAF **·** LCCN **·** Brønnøysundregistrene
 |
**Blåbærnebbfly** (*Hypena crassalis*) er en sommerfugl som tilhører familien nattfly (Noctuidae). Den er funnet i det sørligste Norge vestover til Rogaland.

Utseende
--------

Et middelsstort (vingespenn 27 – 31 mm), slankt nattfly med brede vinger. Palpene er lange og stikker fram foran hodet som et nebb, dog ikke så lange som hos de andre norske *Hypena-*artene. Antennene er trådformede hos begge kjønn. **Forvingen** er trekantet med markert vingespiss. Arten erlett kjennelig på at forvingen har et stort, mørkbrunt eller mørkgrått felt som strekker seg langs framkanten fra roten og ca. 2/3 ut i vingen, og gjør en bue bakover nesten til bakkanten. Vingens grunnfarge er vanligvis brunhvit eller lysbrun, men kan være ganske mørk. Det er en kort, svart skråstrek i vingespissen. Vingens ytterkant er grå, ytterst med en stiplet, mørk linje. **Bakvingen** er hvit til lysbrun med grå bestøvning og en stiplet, mørk linje langs ytterkanten. Helt mørke (melanistiske) eksemplarer forekommer nokså ofte.

Levevis
-------

Arten lever i skog der det vokser rikelig med blåbær (*Vaccinium myrtillus*), som er larvenes næringsplante. De utvikler seg der på ettersommeren og forvandler seg til pupper før de overvintrer. De voksne sommerfuglene flyr fra skumringen og utover natta i juni – juli.

Utbredelse
----------

Blåbærnebbflyet er utbredt i Europa, unntatt lengst i sør og nord. Mot øst går den til Armenia og det sørlige Russland. I Norge er den nokså vanlig på Sørlandet og det sørligste Østlandet, fra Vestlandet er det bare ett funn fra Klepp i Rogaland.

Kilder
------

* Aarvik, L. Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Norges sommerfugler – Blåbærnebbfly [*død lenke*]
* Nettsiden *Svenska Fjärilar*, med bildegalleri:
* *Hypena crassalis* på UK moths:

Eksterne lenker
---------------

* (en) *blåbærnebbfly* i Encyclopedia of Life Rediger på Wikidata

* (en) *blåbærnebbfly* i Global Biodiversity Information Facility Rediger på Wikidata

* (no) *blåbærnebbfly* hos Artsdatabanken Rediger på Wikidata

* (sv) *blåbærnebbfly* hos Dyntaxa Rediger på Wikidata

* (en) *blåbærnebbfly* hos Fauna Europaea Rediger på Wikidata

* (en) *blåbærnebbfly* hos NCBI Rediger på Wikidata

* (en) *Kategori:Hypena crassalis* – bilder, video eller lyd på Wikimedia Commons Rediger på Wikidata

* (en) *Hypena crassalis* – galleri av bilder, video eller lyd på Wikimedia Commons Rediger på Wikidata
**Hroar Stjernen** (født 11. februar 1961 i Beitstad i Nord-Trøndelag) er en norsk idrettsleder og tidligere skihopper.

Han konkurrerte som skihopper 1984–1989 for Sprova og Trønderhopp. Han vant bronse i NM i 1987 i Odnesbakken, og fikk sin individuelle verdenscupseier i Bischofshofen i 1985. Stjernen ble i 1998 landslagssjef for de norske hopperne, men ble kritisert for dårlige resultater, og måtte forlate stillingen i januar 2002, uten at det hjalp på resultatene til de norske hopperne i OL i Salt Lake City.

Han er utdannet allmennlærer fra Levanger lærerhøgskole, og har vært forsikringsselger i Forenede Forsikring, bedriftsrådgiver i Total Consult, markedsdirektør i *Trønder-Avisa* i Steinkjer 2005–2012, sportssjef i Trønderhopp 2011–2012 og daglig leder i Rosenborg Ballklub 2012–2013.

Hroar Stjernen er far til skihopper Andreas Stjernen.

Verdenscupseire
---------------

| Nr. | Dato | Sted | Øvelse |
| --- | --- | --- | --- |
| 1. | 6. januar 1985 | Østerrikes flagg Bischofshofen | Stor bakke |

Referanser
----------

1. ↑  «Stjernen, Hroar». Steinkjerleksikonet. Besøkt 27. juni 2013.

Eksterne lenker
---------------

* (en) Hroar Stjernen på Internet Movie Database Rediger på Wikidata
* (en) Hroar Stjernen – FIS (skihopping) Rediger på Wikidata
**Leif Steven Verdu-Isachsen** er en norsk industridesigner. Verdu-Isachsen arbeider nå som fagsjef i design ved Norsk Form (fra 2009), der han er ansvarlig for deres prosjekter og faglige utvikling innen designfeltet. Norsk Form er en nasjonal formidlings- og prosjektinstitusjon som skal øke forståelsen for fagfeltene design, arkitektur, sted- og byutvikling og arbeide for kvalitet og nytenkning i utviklinga av norske omgivelser og produkter.

Utdanning og bakgrunn
---------------------

Leif Verdu-Isachsen er utdannet innen industridesign ved Northumbria University i Newcastle, Storbritannia. Han har tidligere vært daglig leder ved designbyrået KODE Design (2001–2009) og Kohler Scandinavia (2009), og jobbet som designer ved det Milano, Italia-baserte byrået Isao Hosoe Design (1996–1997) og Abry Design (1997–2001).

Priser
------

Leif Verdu-Isachsen har vunnet flere priser for sitt designarbeid, blant annet Hedersprisen for god design for mineryddingevesten Armadillo i 2008.

Verdu-Isachsen har vunnet følgende priser:

* Red Dot Award[]
* iF Product Design Award[]
* Norsk Designråds Hederspris for god design
* GOOD Design Award[]
* Europe 40 under 40 Award

Referanser
----------

1. ↑   proff.no[Hentet fra Wikidata]
2. ↑  Norsk Form - Ansatte Arkivert 29. april 2013 hos Wayback Machine.
3. ↑  Hedersprisen for god design 2008 Arkivert 28. mars 2014 hos Wayback Machine.
4. ↑  «Arkivert kopi». Arkivert fra originalen 21. juni 2012. Besøkt 29. juli 2013.
5. ↑
**Leif Teksum** (født 1952) er en norsk siviløkonom og næringslivsleder. Han er partner i konsulentselskapet Vest Corporate Advisors, samt styreleder i blant annet Yara International, Leonhard Nilsen & Sønner - Eiendom (LNS) og styremedlem i diverse andre selskap som: EVRY, Selvaag Eiendom, Frydenbøgruppen, Atlantis Vest og Overvik Utvikling.

Tidligere har han innehatt diverse roller som styreleder, styremedlem i norske foretak som Nordic Trustee, Austevoll Seafood, Selvaag Gruppen, Nets Holding A/S.

Teksum har gått på Hamar handelsgymnas og utdannet seg som siviløkonom ved Norges handelshøyskole i Bergen. Han arbeidet i Bergen Bank og DnB fra 1981 til 2000. Han var konserndirektør i DnB NOR Bank fra 1991 til 2011 og konserndirektør i DNB fra år 2000 til januar 2013. Han har siden mai 2014 vært styreleder i Yara. 

Han er kjent for å ha medvirket til at Kjell Inge Røkke fikk store eierandeler i industri og for nesten å ha medvirket til at Akerkonsernet kunne bli slått konkurs i 2001

Referanser
----------

1. ↑  Yara Management and Board Arkivert 14. juli 2014 hos Wayback Machine.
2. ↑  dn.no "har aldri fått så mye kjeft"
«Proporsjonalitet» har flere betydninger.
Variabelen *y* er direkte proporsjonal med variabelen *x*.
I matematikk er **proporsjonalitet** når to størrelser varierer slik at forholdet mellom størrelsene er konstant.

Definisjon
----------

Når {\displaystyle y} og {\displaystyle x} er proporsjonale størrelser, kan vi skrive

{\displaystyle y=k\cdot x\,}

Der k er proporsjonalitetsfaktoren.

Man kan videre finne k slik

{\displaystyle k=y/x\,}

Eksempler
---------

* Praktisk kan vi si at to størrelser er proporsjonale om en dobling av den ene størrelsen fører til en dobling av den andre størrelsen.
* Om du kjører med konstant fart, er distansen du tilbakelegger, proporsjonal med tiden du bruker. Det ser vi av formelen for konstant fart {\displaystyle s=v\*t}, hvor farten {\displaystyle v} er proporsjonalitetsfaktoren.
* Omkretsen av en sirkel er proporsjonal med radius i sirkelen, og {\displaystyle 2\*\pi } er proporsjonalitetsfaktoren etter formelen {\displaystyle O=2\*\pi \*r}.
* Kraften man må bruke for å løfte et legeme fra bakken, er proporsjonal med massen av legemet, hvor tyngdeakselerasjonen (9,81{\displaystyle m/s^{2}}) er proporsjonalitetsfaktoren.

Egenskaper
----------

Siden

{\displaystyle y=k\cdot x\,}

er også

{\displaystyle x=(1/k)\cdot y\,}

Dette betyr at om {\displaystyle y} er proporsjonal med {\displaystyle x} med proporsjonalitetsfaktor k, så er {\displaystyle x} proporsjonal med {\displaystyle y} med proporsjonalitetsfaktor {\displaystyle 1/k}.

Om {\displaystyle y} er proporsjonal med {\displaystyle x}, vil grafen med {\displaystyle y} som funksjon av {\displaystyle x} være en rett linje, og den vil gå gjennom origo. Stigningstallet vil være lik proporsjonalitetsfaktoren.

Omvendt proporsjonalitet
------------------------

To størrelser er omvendt proporsjonale om den ene variablen er proporsjonal med den inverse av den andre, eller sagt på en annen måte: produktet av variablene er konstant. Når to størrelser {\displaystyle x} og {\displaystyle y} er omvendt proporsjonale, kan vi skrive

{\displaystyle y=k/x\,}

Hvor k er forskjellig fra null. Det vil si at om den ene variablen dobles, vil den andre halveres, slik at produktet av dem alltid er konstant.

Eksempelvis er tiden det tar å kjøre en distanse omvendt proporsjonal med farten man reiser med. 

Uttrykt grafisk vil en graf med to variable som varierer inverst, bli en hyperbel-linje. Produktet av x- og y-verdiene vil alltid være lik proporsjonalitetsfaktoren k. Av dette følger at siden k ikke kan være null, vil grafen heller ikke krysse noen av aksene.

Eksterne lenker
---------------

* «Propornasjonalitet», fra matematikk.org

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** MathWorld **·** NKC
 |
**Toots and the Maytals** er en av de største reggaegruppene fra Jamaica. Fra Starten het de bare The Maytals men etter hvert som Fredric «Toots» Hibbert ble mer front figur i bandet ble det kalt Toots and the Maytals. 

De startet opp med ska men etterhvert som reggae ble mer og mer på Jamaica rundt 1960-1970-tallet begynte også Toots and the Maytals å spille reggae, det var faktisk Toots selv som fant på selve ordet reggae når han lagde sangen «Do the Reggae» i 1966. Toots vokste opp og ble født i May Pen i Clarendon på Jamaica i 1945 og var yngst av sju barn. Han var korsanger i den lokale kirken, men i 1958 flyttet han til Kingston hvor han møtte Henry "Raleigh Gordon og Nathaniel "Jerry" McCarthy. The Maytals hadde sin første suksess med Clement "Coxsone" Dodd i Studio One. Coxsone studio band, The Skatalites spilte The Maytals med suksess og tok mye av oppmerksomheten fra Dodds andre synge-gruppe, The Wailers. Etter de hadde spilt inn i Studio One fikk de spille hos Prince Buster før de spilte inn med Byron Lee i 1966. Sammen med Lee vant the Maytals den første "Jamaican Independence Festival Popular Song Competition" med sangen Bam Bam. Senere i 1966 ble Toots ble Arrestert og satt i fengsel i 18 måneder. I fengselet skrev and en av The MAytals største hitter nemlig "54-46". Sent i 1967 ble Toots satt fri og the Maytals begynte å jobbe med produseren Leslie Kong som var stor i slutten av 60 tallet og starten av 70 tallet. Med Kong ga de ut sangene "Do the Reggay" som var første gangen ordet Reggae ble sagt. De ga også ut sangene "Pressure Drop" og "54-46" som slo Jamaica med storm.

Eksterne lenker
---------------

* (en) Toots and the Maytals – kategori av bilder, video eller lyd på Commons Rediger på Wikidata
* (en) Toots and the Maytals på Discogs Rediger på Wikidata

* (en) Toots and the Maytals på Discogs Rediger på Wikidata

* (en) Toots and the Maytals på MusicBrainz Rediger på Wikidata

* (en) Toots and the Maytals på Spotify Rediger på Wikidata

* (en) Toots and the Maytals på Songkick Rediger på Wikidata

* (en) Toots and the Maytals på AllMusic Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Encyclopædia Universalis **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** NKC **·** BBC Things **·** MusicBrainz **·** Discogs **·** Discogs **·** AllMusic
 |
**Paul Isberg** (født 2. september 1882, død 5. mars 1955) var en svensk seiler som deltok i OL 1912 i Stockholm.

Isberg ble olympisk mester med den svenske båten *Kitty* som vant 10-metersklassen. Mannskapet besto av Isberg, Harald Wallin, Filip Ericsson, Harry Rosenswärd, Carl Hellström, Herman Nyberg, Erik Wallerius og Humbert Lunden. Det var fire båter i 10-metersklassen, to svenske, en finsk og en russisk. *Kitty* vant begge seilasene som ble avviklet 20. og 21. juli utenfor kysten ved Nynäshamn. Sammenlagt kom den finske båten *Nina* på andreplass og den russiske *Gallia II* tok bronse.

OL-medaljer
-----------

* Gull 1912 Sveriges flagg Stockholm - **Gull** i seiling, klasse 10 meter Sveriges flagg Sverige

Eksterne lenker
---------------

* (en) Paul Isberg – Olympedia Rediger på Wikidata

* (en) Paul Isberg – Sports-Reference (OL-resultater – arkivert) Rediger på Wikidata

* (en) Paul Isberg – databaseOlympics.com (arkivert) Rediger på Wikidata

* (sv) Paul Isberg – Sveriges olympiske komité Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
***Top of the Pops*** er et britisk musikkprogram som gikk på BBC fra 1964 til 2006. Programmet presenterte populærmusikk fra musikklisten UK Singles Chart og ble sendt på torsdager frem til 1996 hvor det ble sendt på fredager, og senere søndager. Programmet var på lufta lengre enn noe annet tilsvarende program. Det ble vist på BBC One i nesten alle år, unntatt de to siste, da det ble sendt på BBC Two. Programmet ble nedlagt på grunn av sviktende seertall.

Programmet er kjent for å ha med britiske verdensstjerner fra den tiden, og mange av de gamle videoene på YouTube av disse artistene er hentet fra dette programmet.

Programmet har hatt mange signaturmelodier gjennom tidene, som en instrumental versjon av "Whole Lotta Love" av Led Zeppelin, 1970-77, "Yellow Pearl" av Phil Lynott, 1981-86 og "The Wizard" av Paul Hardcastle, 1986-91.

Et tilsvarende program, *Top of the Pops 2,* har gått på BBC 2 siden 1994. Dette programmet viser eldre klipp fra originalserien.

Referanser
----------

1. 1 2 3 4 5 6   www.imdb.com[Hentet fra Wikidata]
2. ↑  «Top of the Pops' timeline». *the Guardian*. 20. juni 2006. Besøkt 18. juli 2016.

Eksterne lenker
---------------

* (en) *Top of the Pops* på Internet Movie Database Rediger på Wikidata

* (en) *Top of the Pops* på The Movie Database – TV Rediger på Wikidata
**Toorak House** er et herskapshus i Melbourne i Australia. Den ble bygget i 1849 av handelsmannen James Jackson og er kjent som Melbournes første Government House (guvernørbolig) og er bakgrunnen til navnet på bydelen Toorak. I dag er bygningen svenskspråklig kirke (del av Svenska kyrkan), svensk konsulat og samlingspunkt for Victorias skandinaviske miljø.

Antageligvis har Jackson navnet Toorak fra woiwurrungspråket, navnet minner om woiwurrungord for «svart kråke» eller «sump full av siv».

Etter at Jackson døde i 1851 ble bygningen fra 1854 leid ut til victorianske kolonimyndigheter og ble tatt i bruk av Victorias første guvernør Charles Hotham og fire av hans etterfølgere frem til 1874. Fra 1876 og frem til andre verdenskrig var bygningen et privat hjem. Under andre verdenskrig ble den benyttet som forlegning for Women's Auxiliary Australian Air Force. I 1956 ble den kjøpt opp av den Svenska kyrkan i utlandet, som gjorde den om til kirke og menighetshus.

Referanser
----------

1. 1 2  >«Hemsida» **(svensk)**. Svenska kyrkan i Melbourne. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 29. mars 2013.  «Arkivert kopi». Arkivert fra originalen 23. april 2012. Besøkt 29. mars 2013.
2. ↑  «Local Names» **(engelsk)**. Malvern Historical Society. Besøkt 29. mars 2013.
Tudorstiletterliknings hus i Toorak Village.
**Toorak** er en bydel i Melbourne i Australia. Den ligger 5 km sørøst for Melbourne sentrum og ligger i lokalstyret City of Stonnington. Ved folketellingen i 2006 hadde Toorak 17 992 innbyggere.

I australsk populærkultur er Toorak forbundet med rikdom og privilegerte familier. Den har den høyeste eiendomsprisen i Melbourne.

Toorak grenser i vest til South Yarra ved Williams Road, i øst til Malvern ved Glenferrie Road, i sør til Prahan og Armadale ved Malvern Road og Richmond og i nord Hawthorn på den andre siden av elven Yarra.

Historikk
---------

Toorak har navnet sitt fra Toorak House som er et herskapshus i området. Toorak House ble i 1854 residens for den første guvernøren i Victoria Charles Hotham og hans etterfølgere frem til Government House i Kings Domain sto ferdig i 1876.

I oppgangsperioden på 1880-tallet ble det bygget flere større herskapshus i Toorak. Under depresjonen på 1890-tallet ble miljøet i Toorak rammet og flere av familiene i området gikk konkurs. Likefullt forble Toorak en bydel dominert av veletablerte rike familier.

Etter andre verdenskrig ble en del av de store eiendommene stykket opp til leilighetsblokker og rekkehus. Det var prestisje forbundet med Tooraks postnummer, da SE 2 nå 3142 og mange av de nye innbyggerne ble sett på som sosiale klatrere og nyrike.

Transport
---------

Toorak domineres av biltrafikk. På grunn av bydelens rykte som en rik bydel og antallet SUVer har disse bilene fått kallenavnene *Tooraktraktor*, *Tooraktaxi* og *Tooraktanks*.

Toorak betjenes av en jernbanestasjon og to trikkelinjer. Trikkelinjen 8 går langs Toorak Road, 72 går langs Malvern Road langs sørgrensen av bydelen. Den eneste jernbanestasjonen i Toorak er Heyington jernbanestasjon på Glen Waverleylinjen. På tross av navnet ligger Toorak jernbanestasjon i det nærliggende Armadale. 

| * v
* d
* r
Bydeler i City of Stonnington i Melbourne |
| --- |
| Armadale **·** Glen Iris **·** Kooyong **·** Malvern **·** Malvern East **·** Prahran **·** South Yarra **·** Toorak **·** Windsor |


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** GeoNames
 |
**Top Ten Money Making Stars Poll** er en årlig liste over de mest innbringende skuespillerne i USA. Listen har blitt offentliggjort hvert år siden 1932 av Quigley Publishing Company. Den baserer seg på avstemninger fra kinoeiere, som oppgir de ti mest innbringende skuespillerne fra det foregående året. Listen publiseres i *International Motion Picture Almanac*.

I løpet av de 75 årene som den har blitt publisert er det John Wayne som har vært innom topp-ti flest ganger med 25 plasseringer. Tom Cruise har hatt førsteplassen sju ganger, noe som er rekord.

I 2008 ble Will Smith rangert som den mest innbringende skuespilleren, og ble med det den andre afroamerikanske skuespilleren i historien som toppet listen etter Sidney Poitiers førsteplass i 1968.

Referanser
----------

1. ↑  «Top Ten Money Making Stars». Quigley Publishing Company. Arkivert fra originalen 21. desember 2014.
2. ↑  «Will Smith biggest at the box office». *BBC News*. 3. januar 2009.

Eksterne lenker
---------------

* Quigley Publishing Co.
**John Murray, 4. jarl av Dunmore** (født 1730, død 25. februar 1809) var britisk guvernør i provinsen New York fra 1770 til 1771 og kolonien Virginia fra 25. september 1771 til han dro til New York på nyttårsaften 1776. I hans tid som Virginias guvernør, rettet han en rekke felttog mot indianerne kjent som Lord Dunmores krig. Shawneene var hovedmålet for disse angrepene, og hans formål var å styrke Virginias krav i vest, særlig i Ohio Country. Men noen har anklaget ham for å konspirere med shawneene og arrangerte krigen for å utmatte Virginias milits og hjelpe til med å styrke lojalistenes sak, dersom det skulle oppstå et opprør i kolonien.

Fra 1774 av var Dunmore kontinuerlig i konflikt med forsamlingen i Virginia. Han forlot Williamsburg 8. juni 1775 og trakk seg tilbake til sin jakthytte, Porto Bello, og måtte søke tilflukt på det britiske krigsskipet «Fowey» i York River da den amerikanske uavhengighetskrigen begynte. Da han innså at han ikke kunne ta tilbake kontrollen i Virginia, returnerte han til Storbritannia i juli 1776.

Han er kjent for lord Dunmores proklamasjon den 7. november 1775 hvor han tilbød slaver som sluttet seg til hans armé frihet. Dette var den første massfrigjøringen av slaver i Nord-Amerika. Han organiserte disse svarte lojalistene i et etiopisk regiment. Men etter slaget ved Kemps Landing, ble Dunmores for selvsikker. Han ble lurt av en dobbeltagent og møtte sine motstandere i slaget ved Great Bridge den 9. desember 1775. Etter dette nederlaget gikk han ombord med sin hær i britiske skip og trakk seg tilbake til New York.

Referanser
----------

1. ↑   Electronic Enlightenment, Electronic Enlightenment-ID murrajohn0002639[Hentet fra Wikidata]
2. 1 2   The Peerage, oppført som John Murray, 4th Earl of Dunmore, The Peerage person ID p10852.htm#i108516, besøkt 9. oktober 2017[Hentet fra Wikidata]
3. ↑   Murray, John (1730 or 1732–25 February 1809), fourth earl of Dunmore and royal governor of New York, Virginia, and the Bahamas, besøkt 9. oktober 2017[Hentet fra Wikidata]
4. ↑   The Peerage person ID p10852.htm#i108516, besøkt 7. august 2020[Hentet fra Wikidata]
5. 1 2 3 4 5 6 7 8   The Peerage[Hentet fra Wikidata]

Eksterne lenker
---------------

* Lord Dunmores proklamasjon

  


|  |  |
| --- | --- |
| Oppslagsverk/autoritetsdata | Encyclopædia Britannica **·** Gazetteer for Scotland **·** VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
Unionsexpressen på Lillestrøm stasjon
**Unionsexpressen** var et privat togselskap som var eid av Nordic Haulage, igjen deleid av Ofotbanen AS. Unionsexpressen hadde to daglige avganger mellom Oslo og Stockholm og konkurrerte med SJs tilbud fra 15. juni 2008, prøvedrift startet den 11. april 2008.

Fra 7. oktober 2008 og inntil videre ble all trafikk innstilt etter at Statens jernbanetilsyn inndro lisensen til Ofotbanen, som fremførte toget på norsk side av grensen. Grunnen var at Statens jernbanetilsyn ikke fant dokumentasjon på at Ofotbanen AS hadde økonomiske forutsetninger for forsvarlig drift. Trafikken kom ikke igang igjen før Subis AB, tidligere Unionsexpressen Scandinavian Railway AB, ble slått konkurs i Stockholm 6. april 2009 etterfulgt av Nordic Haulage 27. april 2009.

Linjekart
---------


|  |
| --- |
| Tegnforklaring |
|  |
|  | 0 km | **Oslo S**  |
|  | 21 km | **Lillestrøm**  |
|  | 100,3 km | **Kongsvinger**  |
|  | 244 km | **Karlstad**  |
|  | 375 km | **Hallsberg**  |
|  | 536 km | **Södertälje**  |
|  | 572 km | **Stockholm**   |

Eksterne lenker
---------------

* «Tog-krig mellom Norge og Sverige». Aftenposten. Besøkt 6. mai 2008.

|  |  |
| --- | --- |
| Oppslagsverk/autoritetsdata | VIAF
 |
**Unit4 AS** (stiftet 24. mai 1991 som *Agresso AS*) er et selskap som leverer forretningssystemer tilpasset dagens kunnskaps- og tjenesteorienterte virksomheter.

Selskapet har sine røtter fra 1983, da som *Inenco AS*. Agresso AS ble i 2000 fusjonert inn i det nederlandske selskapet Unit4, og endret i 2010 navn til *Unit4 Agresso AS*. Programvareutviklingen har siden starten blitt utført i Nydalen i Oslo og senere via etablering av nye utviklingssentre i Granada i Spania og Wrocław i Polen. Nordisk leder er per 2018 Jeremias Jansson. Det finnes ca. 270 ansatte i Oslo og Kristiansand.

Programvare
-----------

Unit4 Business World (Agresso) er en norskutviklet ERP-programvare.

Unit4 Business World støtter bruken av relasjonsdatabasene Microsoft SQL Server og Oracle og tilbys on-premise såvel som skyløsning via egne datasentre eller gjennom Microsoft Azure.

Hovedtyngden av Unit4 Business Worlds kunder befinner seg i Skandinavia, Storbritannia, Tyskland, Belgia, Nederland, Frankrike, Spania, USA og Canada. I Norge benyttes systemet blant annet av offentlige etater og kommuner, men det er også i tjenesteytende bedrifter og organisasjoner som for eksempel universitet/høyskole, konsulent/rådgivning samt anleggs- og byggebransjen.

Referanser
----------

1. ↑  «Ledelsen i Unit4 Nordic» **(norsk)**. Arkivert fra originalen 8. april 2018. Besøkt 7. april 2018.
2. ↑  «Fra Agresso og Current til Unit4» **(norsk)**. Arkivert fra originalen 8. april 2018. Besøkt 7. april 2018.

Eksterne lenker
---------------

* (en) Offisielt nettsted Rediger på Wikidata
**Timgad** (arabisk, **تيمقاد** *Thamugadi*, av romerne kalt *Thamugas*) var en romersk koloniby i Nord-Afrika, grunnlagt av keiser Trajan ca. 100 eKr. Ruinene av byen er et av de best bevarte eksemplene på det kvadratiske gatenettet i romersk byplanlegging. Byen ble anlagt fra grunnen av, i første rekke som en militærbase til beskyttelse mot berberne i Aurèsfjellene i nærheten. De første innbyggerne var gamle legionærer fra Partia som hadde fått land som belønning for sine år som legionær.

Byen lå i et veikryss mellom seks veier, og ble bygget med murer, men ikke befestet. Den var planlagt for en befolkning på 15 000 innbyggere, men vokste raskt – noe som forstyrret den nitide rutemønstrede byplanen.

Byen var uforstyrret i noen hundre år. Fra 200-tallet ble den preget av kristendommen, og på 300-tallet etablerte donatister et senter her. På 400-tallet ble byen først overfalt av vandaler, og forfalt deretter. Den ble erobret av den bysantinske general Solomon i 535, og gjenoppbygget som en kristen bosetting. Etter at den ble overfalt av berberne på 600-tallet forsvant byen ut av historien. Den ble gjenoppgavet og utgravd i 1881.

Da den ble grunnlagt, lå byen i et fruktbart jordbruksomrde, ca. 1000 moh. Ørkenen Sahara åt seg etterhvert inn på byen, og da den ble gravd ut var dens ruiner påfallende vel bevart, under opptil 1 meter sand.

Eksterne lenker
---------------

* (en) Timgad – kategori av bilder, video eller lyd på Commons Rediger på Wikidata
* pbase.com: Bildesamling

| * v
* d
* r
Verdensarvsteder i Algerie (liste) |
| --- |
|  | Algers kasbah **·** Al Qal'a **·** Djémila **·** M’Zab-dalen **·** Tassili n'Ajjer **·** Timgad **·** Tipasa | Algeries flagg |

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** VIAF **·** GND **·** BNF **·** BNF (data) **·** GeoNames
 |
**Euklidis Tsakalotos** (Ευκλείδης Τσακαλώτος), født i 1960 i Rotterdam, Nederland, er en gresk økonom og politiker. Han har vært parlamentsmedlem for Syriza siden mai 2012, og Hellas' finansminister siden 6. juli 2015.

Utdanning og akademisk karriere
-------------------------------

Tsakalotos studerte ved St Paul skole i London, og deretter statsvitenskap, filosofi og økonomi ved University of Oxford. Han tok en mastergrad ved University of Sussex, og en doktorgrad i 1989 i Oxford. 

Fra 1989 til 1990 var han forsker ved University of Kent. Han underviste ved University of Kent 1990-1993 og Athens School of Economics fra 1994 til 2010. Fra 2010 har han vært professor i økonomi ved University of Athens.

Politisk karriere
-----------------

Mens han studerte ved Oxford, ble Tsakalotos medlem av kommunistpartiet i Hellas sin studentorganisasjon. På begynnelsen av 1990-tallet, sluttet han seg til Synaspismos, som til slutt ble det største partiet i venstre-koalisjonen Syriza. Han er medlem av Syriza sentralkomiteen og har blitt beskrevet som «mesterhjernen bak Syriza økonomiske politikk». 

Ved valget i Hellas i 2012 (mai) ble han valgt som medlem av Det hellenske parlamentet for Syriza i valgkrets av Athen B. Han ble gjenvalgt ved valgene i juni 2012 og januar 2015.

Referanser
----------

1. ↑   Bibliothèque nationale de France[Hentet fra Wikidata]
2. ↑   Gemeinsame Normdatei, GND-ID 1032727977, besøkt 13. august 2015[Hentet fra Wikidata]

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
***The Threads of Fate*** er en amerikansk stumfilm fra 1915 regissert av Joe De Grasse.

Handling
--------

To barn blir født inn i denne verden. En gutt vokser opp med stor rikdom og luksus, samtidig som en jente vokser opp i stor fattigdom og enkelhet. Mannen blir en musiker med sjelen til en dikter, svært følsom for livets virkelige skjønnhet - til tross for sin enorme rikdom. Kvinnen vitner om sjarmerende enkelhet, men skjuler også en dypere sjel. Men mannen blir lei av humbug, og bryter til slutt sine sosiale klasser og antar forkledningen som en vandrende gate-musiker. Han reiser omkring fra bygd til bygd, og leter etter den virkelige meningen med livet.

I mellomtiden begynner kvinnen å stige opp den sosiale rangstigen. Hun reiser til storbyen for å begynne som protesjé for en velstående tante. Hun introduseres for det samme samfunnet som mannen nettopp hadde stukket av fra. men senere deltar hun på en helgefest, som arrangeres av en av vennene til tanten. Her blir hun utsatt for det hun mener er en fornærmelse. Hun stikker av fra huset, og bestemmer seg for å reise til tantens sommer-residens - kledd i den enkle drakten til en hushjelp. Men når hun går langs en sti gjennom skogen, blir hun tiltrukket av tonene til en fiolin.

Nysgjerrigheten hennes vekkes, og hun følger musikken til dens kilde - hvor hun oppdager mannen. Han spiller for henne igjen, og et varmt vennskap oppstår snart mellom dem. Men begge to er bekymret for å avsløre deres virkelige identitet, av frykt for å ødelegge det gryende forholdet som har vokst frem mellom dem. De besøker hverandre flere ganger, men alltid i forkledning, De forelsker seg i hverandre. Men samtidig forsøker en velstående greve å gifte seg med den samme kvinnen.

Skuespillere
------------

* Pauline Bush
* William C. Dowlan
* Lon Chaney

Referanser
----------

1. ↑  The Threads of Fate

Eksterne lenker
---------------

* (en) *The Threads of Fate* på Internet Movie Database Rediger på Wikidata

* (en) *The Threads of Fate* på Silent Era Rediger på Wikidata
**Zubra** (ukrainsk: Зубра) er en venstre sideelv til Dnister i Lviv oblast i det vestlige Ukraina.

Lengden på elven er 46 kilometer, nedbørfeltet er 242 km². Dalen er V-formet, trapesformet i de nedre delene; der deler den en dal med Sjtsjyrets-elven. Bredden på dalen er fra 0,3 til 2 km. Flomsletten er noen steder sumpete. Elva er moderat meandrerende, 2–5 m bred. Dybden er 0,5–1 m. Elven faller 1,96 m/km.

Zubra stammer fra en kilde nær den moderne fødselskirken til Jomfru Maria på Sykhov sør i Lviv. Den renner hovedsakelig mot sør, nærmere munningen mot vest. I delen nær munningen renner den igjen mot sør. Den renner ut i Dnister mellom landsbyene Ustja og Rozvadiv.

Innenfor grensene til Lviv er elven sterkt forurenset, selv om den var et populært sted for rekreasjon på begynnelsen av 1990-tallet. På 1950-tallet ble Pionerdammen med et rekreasjonsområde opprettet på elven (mellom Bodnarivka og Sykhov). Men på grunn av forurensning ble reservoaret snart drenert, og i stedet er det nå en sump.

Referanser
----------

1. 1 2  «Зубря — Енциклопедія Сучасної України». *esu.com.ua*. Besøkt 26. februar 2023.

Eksterne lenker
---------------

* (en) Zubra (river) – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GeoNames
 |
Et stykke eukritt fra meteoritten *Millbillillie*.
**Eukritt'**, også kalt ***basalt-akondritt***, er den tallrikeste undergruppen av HED-meteorittene, en type meteoritter av akondritt (det vil si uten kondruler). Eukrittene er antatt å stamme fra overflaten til asteroiden 4 Vesta, som i teleskop synes å ha en ganske lik struktur som eukrittene funnet på jorden. Mens dogenittene er sammensatt av magmatiske bergarter av dypbergartopprinnelse, som langsomt har festet seg dypt inne i Vesta's skorpe for å forme ganske store krystallkorn, så er eukrittene magmatisk omformet på overflaten med dertil hørende finere kornstruktur, akkurat som de overflate-vulkanske bergarter på jorda. de minner om basalt og er trolig de meteorittene som likner mest på jordas egne bergarter.

I motsetning til basaltene på jorda inneholder eukrittene mye jern-nikkel (FeNi), snarere enn oksiderte jernmineraler som magnetitt (Fe3O4).

Innholdet er primært ulike blandingsforhold av kalsium, ulike pyroksener, plagioklas og pigeonitt. I tillegg kan de ofte inneholde kromitt, ilmenitt og troilitt. Noen eksemplarer minner om gabbro av utseende og tekstur, kanskje på grunn av dannelse i et plutonisk magmakammer.

En kjent eukritt er *Millbillillie*-meteoritten fra Western Australia.

Referanser
----------

1. ↑  M.J. Drake, «The eucrite Vesta story» i *Meteoritics and Planetary Science*, nr 36, 2001, side 501-513.

Eksterne lenker
---------------

* Om Eukritt, fra Northern Arizona University (engelsk)
**Ada Air Sh.p.k** var et regionalt flyselskap basert i Tirana, Albania, som opererte fra 1991 til 2007. Flyselskapet opererte ruter fra Albania til Bari, Italia, og frakttjenester over natten for DHL. Hovedbasen var Tirana internasjonale lufthavn Nënë Tereza.

Historie
--------

Flyselskapet ble etablert i 1991 og startet sin virksomhet 3. februar 1992. Det startet ruteflyvninger til Bari 5. februar 1992, og ble akseptert av IATA 25. mai 1992. Det har operert flyvninger til Hellas, Italia, Kosovo og republikken Makedonia og chartertjenester over hele Balkan og Europa. Flyselskapet var eid av Julien Roche (50%), visepresident og grunnlegger, og Marsel Skendo (50%), president og grunnlegger av Ada Air.

Destinasjoner
-------------

Ada Air opererte følgende internasjonale rutetrafikk (i mars 2007):

* Albania
	+ Tirana (Tirana International Airport)
* Italy
	+ Bari (Bari International Airport)

Flåte
-----

As of March 2009 the ADA Air fleet included:

* 1 Embraer EMB 110P2 Bandeirante

Tidligere operert:

* 1 Fokker 100 (leid fra Montenegro Airlines, med montenegrinske mannskaper)
* 1 Yakovlev Yak-40
Ada Kaleh
Basaren på Ada Kaleh
**Ada Kaleh** (tyrkisk for «Festningsøyen») var en liten øy i Donau som var bosatt av tyrkere, og oversvømt da Jernporten, et vannkraftverk, ble bygd i 1970. Øyen lå omtrent 3 km nedenfor Orșova og var 1,75 km lang og 0,4-0,5 km bred.

Øyen var en tyrkisk eksklave og hadde en moské og mange trange og skeive smug, og var kjent som en frihavn og et sted for smuglere. I tillegg til tyrkere levde mange andre etniske grupper her. 

Øyen var omringet av en mur som østerrikerne bygde der i 1669 for å forsvare den mot tyrkerne. I 1699 kom øyen inn under tyrkisk kontroll, fra 1716 til 1718 var den under Østerrike og etter en fire måneder lang beleiring i 1738 var den tyrkisk igjen. Østerrike gjenerobret øyen i 1789, men måtte gi den tilbake til tyrkerne som følge av en påfølgende fredsavtale. Etter dette ble øyen mindre militært viktig. 

I 1804, under det første serbiske opprøret ledet av Milenko Stojković, som ble fanget og henrettet av dahiaer, flyktet Stojković fra Beograd og søkte tilflukt på øyen. 

I 1878 tvang Berlinerkongressen Det osmanske riket langt sørover, og øyen kom inn under Østerrike-Ungarn, selv om den var eid av den tyrkiske sultanen. Innbyggerne hadde goder som skatte- og tollfritak og var ikke vernepliktige. Da Det osmanske riket ble løst opp i 1923 valgte innbyggerne å bli innlemmet i Romania. 

Ada Kaleh-moskeen fra 1903 ble bygd over et tidligere fransiskanerkloster. Innbyggerne levde i hovedsak av tobakksdyrking og fiske, og senere også turisme. De siste årene øyen eksisterte hadde den mellom 600 og 1000 innbyggere. 

Da demningen ble bygd ble enkelte bygninger på øyen flyttet til den nærliggende øyen Șimian, inkludert deler av murverket i katakombene til festningen, moskeen, basaren, huset til Mahmut Pasha, gravplassen og flere legemer. Innbyggerne på øyen valgte å emigrere til Tyrkia istedenfor å slå seg ned på Șimian.

Kilder
------

* *Aşa a fost pe Ada Kaleh* (It was like that on Ada Kaleh) Arkivert 5. mars 2016 hos Wayback Machine. Jurnalul Naţional 7. november 2005
* *Supravieţuitorii de pe insula scufundată de Ceauşescu* (Ovelevande fra øyen lagt under vann av Ceauşescu), Evenimentul Zilei 21. oktober 2006
* *The Old Island of Ada Kaleh* Arkivert 25. juli 2011 hos Wayback Machine.
* *The Rebuilding of Ada Kaleh on Şimian Island* Arkivert 16. mai 2007 hos Wayback Machine.


|  |  |
| --- | --- |
| Oppslagsverk/autoritetsdata | GND **·** LCCN **·** NKC **·** GeoNames
 |
***The Three of Us*** er en amerikansk stumfilm fra 1914, regissert av John W. Noble.

Handling
--------

Rhy MacGhesney og hennes to brødre, Clem og Sonnie, bor sammen med faren sin og deres tjenestepike Maggie i en liten gruve-by i Colorado. Området de bor i blir stadig mer forlatt og øde, men Rhy har fremdeles tro på påstanden faren hennes jobbet frem til da han ble drept - cirka fem år tidligere - om at gruven deres kan inneholde store verdier. Men broren hennes hater tilværelsen deres i leiren, og ønsker å selge alt de eier. Han ønsker å heller reise til New York, hvor han håper å tjene mye mer penger. En av deres nærmeste naboer, Lewis Beresford, er en gruve-ekspert.

Steve Towney, en tidligere gruve-formann, er også forelsket i Rhy. Men han blir veldig misunnelig på Beresford, ettersom han har blitt akseptert som en potensiell ektemann for Rhy. Ekteparet Mr. og Mrs. Bix er Rhys nærmeste venner i leiren, og de planlegger en sammenkomst som skal bli årets aller største begivenhet. Samme dag som sammenkomsten skal finne oppdager Steven ved et uhell verdifulle mineraler. Dette sikrer suksessen til gruven som han har en opsjon på. Overlykkelig skynder han seg til Rhy for å fortelle de gode nyhetene. Men Beresford oppdager hva som foregår, og han ønsker kontroll over hele gruven deres selv.

Skuespillere
------------

* Mabel Taliaferro som Rhy MacChesney.
* Creighton Hale som Clem.
* Master Stuart som Sonny.
* Edwin Carewe som Steve Towney.
* Irving Cummings som Louis Beresford.
* Madame Claire som Maggie.
* Harry Smith som Mr. Bix.
* Mayme Kelso som Mrs. Bix.

Referanser
----------

1. ↑   www.imdb.com, besøkt 7. mai 2016[Hentet fra Wikidata]
2. ↑  THE THREE OF US

Eksterne lenker
---------------

* (en) *The Three of Us* på Internet Movie Database Rediger på Wikidata

* (en) *The Three of Us* på AllMovie Rediger på Wikidata

* (en) *The Three of Us* på American Film Institute Rediger på Wikidata
**Salem Zenia** (født 26. september 1962 i Frèha, Tizi-Ouzou i Algerie) er en kabylsk poet og romanforfatter. Han lever for tiden i eksil i Barcelona, der han er skribent og journalist. Der har han bodd siden han ble nødt til å forlate hjemlandet Algerie etter økende uroligheter og forfølgelse. Zenia har i mange år arbeidet for å fremme berbisk litteratur og språk.

Karriere
--------

Salem Zenia har i flere år jobbet som journalist og har fulgt utviklingen i kampen for berbiske rettigheter. I 1998 startet han sitt eget tidsskrift, Racines/Iz'uran som er tospråklig, fransk/tamazigh. Hovedsaken er å fremme berbisk litteratur.

I 1993 ble den tospråklige diktsamlingen Les rêves de Ydir/Tirga n Ydir (Ydirs Drømmer) utgitt og i 1995 ble (L'alba) utgitt. Romanen er selvbiografisk og beskriver 80-tallet Cabilia.
Romanen Lyil d wefru (Mellom regimet og sverdet) ble utgitt i 2003. Den handler om en tragisk historie som utspiller seg i et Algerie ødelagt av en krig uten navn hvor ulike ideologier konfronteres.
Diktsamlingen Tifeswin/Primavere (Vår) er en hyllest til alle vårer som har erklært en era for frihet og kjærlighet og ble skrevet i de mørke årene, Farget røde av blod: 90-tallet og speiler en ulevd ungdom, voldelig og frustrert og deres forsøk på kjærlighet og frihet ble utgitt i 2004.

I 2005 mottok han en ærespris for sine samlede verker fra den Tamazighiske forening i Paris, et organ som forsvarer og promoterer det berbiske språk og kultur.

Bibliografi
-----------

* *Les rêves de Ydir/Tirga n Yidir* (Ydirs drømmer), Tospråklig dikt 1993
* *Tafrara*, roman 1995
* *Lyil d wefru* (Mellom regimet og sverdet), roman 2003
* *Tifeswin/Primavere* (Vår), dikt 2004

Eksterne lenker
---------------

* Informació gerenal del PEN català[*død lenke*](på katalansk)
* Artículo de El País(på spansk)

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** BNF **·** BNF (data) **·** SUDOC **·** BNE
 |
***The Tiger Man*** er en amerikansk stumfilm fra 1918 regissert av William S. Hart.

Handling
--------

Hawk Parsons og flere medlemmer av hans gjeng med hensynsløse fredløse stikker av fra et fengsel, og reiser straks til Mexico. Men der oppdager de en gjeng migranter som er strandet i ørkenen uten vann. Hawk blir umiddelbart så betatt av Ruth Ingram, som er gift med pastor Luke Ingram, at han går med på å føre alle sammen til sikkerhet.

Men underveis blir de angrepet av indianere. I det fjerne får Hawk øye på en gruppe amerikanske kavaleri-tropper på hesteryggen. Men fordi Hawk og flere medlemmer av gjengen hans risikerer å bli arrestert som fredløse hvis kavaleriet oppdager dem, nøler han med å sende dem et nødsignal for å få hjelp mot indianerne.

Skuespillere
------------

* William S. Hart som Hawk Parsons
* Jane Novak som Ruth Ingram
* Milton Ross som Connor Moore
* Robert Lawrence som pastor Luke Ingram
* Charles K. French som Sheriff Sandy Martin
* J. P. Lockney som Dick Hawkins

Referanser
----------

1. ↑  The Tiger Man
2. ↑  THE TIGER MAN

Eksterne lenker
---------------

* (en) *The Tiger Man* på Internet Movie Database Rediger på Wikidata

* (sv) *The Tiger Man* i Svensk Filmdatabas Rediger på Wikidata

* (en) *The Tiger Man* på AllMovie Rediger på Wikidata

* (en) *The Tiger Man* på American Film Institute Rediger på Wikidata

* (en) *The Tiger Man* på Silent Era Rediger på Wikidata
**Serienytt** er et norsk nettsted om kultur- og bransjenyheter, med særlig vekt på strømming og TV-serier.

Samarbeid
---------

Serienytt har samarbeidet med NRK om nettserien Serieuniverset i 2014 og har ved flere anledninger vært gjest i Bergens Tidende-serien Serieshow.

Nettstedet inneholder blant annet intervjuer med serieskapereog skuespillere.

Historie
--------

Nettsiden ble lansert i juni 2011 av Vidar Daatland, som da jobbet som redaktør for det Mediehuset Tek-eide nettforumet Diskusjon.no.

Nettstedet lanserte en strømmeguide i 2016 og inneholder en premierekalender (2011), seriesøk (2016) og en seriedatabase (2016).

Redaksjonen holder til i Media City Bergen.

Lesertall
---------

Ifølge egne publiserte tall hadde nettsiden 280 000 månedlige lesere per januar 2019.

Referanser
----------

1. ↑  «NRK TV - Se Serieuniverset». *NRK TV*. Besøkt 9. januar 2016.
2. ↑  «Webtv - BT». *BTTV*. Besøkt 9. januar 2016.
3. ↑  «Netflix innholdssjef Ted Sarandos: – Jeg tror vi kommer til å sette en ny standard | SerieNytt». *serienytt.no*. Besøkt 9. januar 2016.
4. ↑  «– Kampen om fremtidens Internett-TV kommer til å utspille seg i Norge | SerieNytt». *serienytt.no*. Besøkt 9. januar 2016.
5. ↑  «Bob Odenkirk: – En del av meg er også redd for forventningene til Better Call Saul | SerieNytt». *serienytt.no*. Besøkt 9. januar 2016.
6. ↑  «Velkommen til Serienytt.no! | SerieNytt». *serienytt.no*. Besøkt 9. januar 2016.
7. ↑  «Vidar Daatland - Diskusjon.no WIKI». *wiki.diskusjon.no*. Arkivert fra originalen 27. januar 2016. Besøkt 9. januar 2016.
8. ↑  Sernytt.no
9. ↑  Serienytt